stanford-oval/wikipedia huggingface dataset:
Paromomysiini

| --- | --- |

Paromomysiini
Systemaattinen (IUPAC) nimi
(2S,3S,4R,5R,6R)-5-amino-2-(aminometyyli)-6-[(2R,3S,4R,5S)-5-[(1R,2R,3S,5R,6S)-3,5-diamino-2-[(2S,3R,4R,5S,6R)-3-amino-4,5-dihydroksi-6-(hydroksimetyyli)oksan-2-yyli]oksi-6-hydroksisykloheksyyli]oksi-4-hydroksi-2-(hydroksimetyyli)oksolan-3-yyli]oksioksaani-3,4-dioli
Tunnisteet
CAS-numero: 7542-37-2
ATC-koodi: A07AA06
PubChem CID: 165580
DrugBank: DB01421
Kemialliset tiedot
Kaava: C23H45N5O14 
Moolimassa: 615,64
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: Liukenee veteen
Farmakokineettiset tiedot
Hyötyosuus:  ?
Proteiinisitoutuminen: Ei sitoudu proteiineihin
Metabolia:  ?
Puoliintumisaika: 2–3 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, intramuskulaarinen, topikaalinen
Paromomysiini (C23H45N5O14) on aminoglykosideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä alkueläin-, bakteeri- ja loismatoinfektioiden hoitamiseen. Paromomysiini kuuluu WHO:n laatimaan tärkeimpien lääkeaineiden luetteloon. Paromomysiiniä tuottavat useat Streptomyces-suvun aktinobakteerit ja ensimmäisen kerran se eritettiin lajista Streptomyces rimosus f. paromomycinus
Ominaisuudet ja käyttö

Huoneenlämpötilassa paromomysiini on valkoista kiinteää ainetta, joka liukenee veteen ja hieman alkoholeihin. Yhdiste on optisesti aktiivista ja sen kiertokyky vesiliuoksessa on +65, Bakteereista paromomysiini tehoaa Pseudomonas aeruginosa-lajiin ja enterobakteereihin, mutta antibioottina sitä käytetään harvoin. Se sitoutuu bakteerien ribosomin 30 S-alayksikköön ja estää proteiinisynteesin. Vaikutusmekanismi alkueläimiin ja loismatoihin ei ole tarkassti tiedossa, mutta paromomysiini on aminoglykosideista ainoa, joka tehoaa niihin. Proteiinisynteesin eston lisäksi syynä voi olla loisten aineenvaihdunnan ja soluhengityksen esto. Paromomysiini tehoaa useisiin alkueläimiin ja eräisiin heisimatoihin. Paromomysiini annostellaan suun kautta tablettina, ruiskeena suoneen lihakseen tai paikallisesti voiteena. Paromomysiiniä käytetään useimmiten sulfaattisuolana muun muassa giardiaasin, amebiaasin, leishmaniaasin ja trikomoniaasin hoidossa. Sitä voidaan myös käyttää raskauden aikana, toisin kuin monia muita alkueläinlääkkeitä.
Haittavaikutukset

Tyypillisiä paromomysiinin aiheuttamia haittavaikutuksia ovat vatsakivut, huonovointisuus, oksentelu ja ripuli. Se voi olla myös myrkylistä munuaisille. Monien muiden aminoglykosidien tavoin paromomysiini voi olla myrkyllistä myös kuulohermolle ja voi aiheuttaa jopa kuuroitumisen.
Valmistus

Paromomysiiniä tuotetaan bioteknisesti aktinobekteerien Streptomyces rimosus f. paromomycinus tai S. krestomyceticus avulla.
Palmubulbuli

| Palmubulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Thescelocichla
Laji::  leucopleura
Kaksiosainen nimi
 Thescelocichla leucopleura  (Cassin, 1856) 

Katso myös
   Palmubulbuli Wikispeciesissä   Palmubulbuli Commonsissa 
Infobox OKNimi-testi OKIUCN-testi OK: 
Palmubulbuli (Thescelocichla leucopleura) on bulbulien heimoon kuuluva varpuslintu.
Levinneisyys

Palmubulbulia tavataan Afrikan länsi- ja keskiosissa. Sen on kuvattu olevan yleinen sopivissa elinympäristöissä, ja sen kannankehitys on vakaa. Laji on luokiteltu elinvoimaiseksi.
Asko Kallonen

Asko Kallonen (s. 9. maaliskuuta 1960 Lempäälä) on suomalainen musiikkialan vaikuttaja.
Ura

Vuosina 1982–1984 Kallonen soitti kitaraa Päät-yhtyeessä. 1984–1987 hän vaikutti Keba-yhtyeessä, jonka hän oli perustanut yhdessä Aarno Alikosken kanssa. Kallonen soitti kitaraa ja toimi myös yhtyeen lauluntekijänä. Yhtye sijoittui kolmanneksi Rockin SM-kilpailuissa.
Yhtyeen hajottua Kallonen tuli isäksi ja "ajatteli aikuistua". Hän aloitti opiskelut ja työskenteli viikonloppuisin M/S Bruvikilla. Toimiessaan klubilla dj:nä muusikko Aki Sirkesalo kehotti Kallosta hakeutumaan radioon.
Kallonen aloitti radiotyöt vuonna 1989 työskennellen juontajana ja radiotoimittajana ensin Yleisradion Rockradio-ohjelmassa ja myöhemmin Radiomafiassa. Tuotantopuolelle hän siirtyi vuonna 1993, jolloin hänelle tarjottiin musiikkimakunsa vuoksi töitä vasta perustetulta BMG Music Finlandilta.
Kallonen työskenteli BMG Finlandin tuotantopäällikkönä vuosina 1993–1999 ja general managerina 2000–2004. Vuodesta 2005 lähtien Kallonen on toiminut puoliksi omistamansa Helsinki Music Company -levy-yhtiön hallituksen puheenjohtajana ja vastaa sen artistikiinnityksistä. Hän aloitti työt Warner Music Finlandin tuotantopäällikkönä vuonna 2007.
Kallonen on työskennellyt muun muassa HIMin, Anssi Kelan, Samuli Edelmannin ja Lordin kanssa. Hän on kymmenkertainen vuoden tuotantopäällikkö -palkinnon voittaja Musiikki & Media -tapahtumassa. Suurelle yleisölle Kallonen on tullut tutuksi Idols-ohjelman päätuomarina vuosina 2003 ja 2007.
Yksityiselämä

Koulutukseltaan Kallonen on ylioppilas ja restonomi. Lisäksi hän on opiskellut valtiotieteitä Helsingin yliopistossa.
Asko Kallonen on naimisissa kirjailija Katja Kallion kanssa ja heillä on kaksi tytärtä. Kallosen ensimmäinen puoliso oli kirjailija-toimittaja Nina Honkanen ja heillä on kaksi poikaa.
Kallonen valmistui kundalinijoogan ykköstason opettajaksi keväällä 2023. Hänen henkinen jooginimensä on Sat Manjeet singh.
Pillisieppari

| Pillisieppari |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Cnemotriccus
Laji::  fuscatus
Kaksiosainen nimi
 Cnemotriccus fuscatus  (Wied-Neuwied, 1831) 
Alalajit
 C. f. beniensis  C. f. bimaculatus  C. f. cabanisi  C. f. duidae  C. f. fumosus  C. f. fuscatior  C. f. fuscatus 
Katso myös
   Pillisieppari Wikispeciesissä   Pillisieppari Commonsissa 
Infobox OKNimi-testi OKIUCN-testi OK: 
Pillisieppari (Cnemotriccus fuscatus) on tyranneihin kuuluva lintulaji. Lajia tavataan Etelä-Amerikassa. Pillisiepparilla katsotaan useimmiten olevan seitsemän alalajia, mutta osa niistä on mahdollisesti omia lajejaan.
Koko ja ulkonäkö

Pillisieppari kasvaa 14–15 cm pitkäksi. Sukupuolet muistuttavat toisiaan ulkonäöltään. Lajin pää ja selkä ovat ruskeat ja niissä on alalajista riippuen harmaa tai punertava vivahde. Siivet ovat sävyltään tummemmat ja niissä ja on kaksi kellertävää juovaa. Linnun päässä on kellertävä silmäkulmajuova. Alalajista riippuen pillisiepparin rinta on harmaa tai ruskea ja vatsa valkoinen tai vaaleankeltainen.
Levinneisyys ja elintavat

Pillisiepparia tavataan laajalla alueella Kolumbiasta Argentiinan pohjoisosiin. Lajin elinympäristöä ovat metsät ja niiden reunamaat, tiheiköt ja pensaikot. Osa alalajeista ovat kosteahkojen metsien lintuja, kun taas osa alalajeista elävät kuivemmissa pensaikoissa. Pillisieppari liikkuu tavallisesti pareittain. Se rakentaa kuppimaise pesän oksanhaaraan ja naaras munii kolme munaa. Pillisieppari syö hyönteisten lisäksi hedelmiä ja siemeniä.
Pensalan tuulivoimalaitos

| Pensalan tuulivoimalaitos |
| --- | --- |
Valtio:  Suomi
Sijainti:  Vöyri
Koordinaatit:  63°19′52″N, 22°29′24″E
Rakentaminen alkoi:  2015 
Sähköverkkoon:  2016 
Valmistunut:  2016 
Perustaja:  Årvas Wind Ab
Rakennuttaja:  Årvas Wind Ab
Omistaja:  Årvas Wind Ab 
Voimalaitos
Tyyppi:  maatuulivoimalaitos
Korkeus:  17 m
Tuulivoimala:  1 × Lagerwey LW100 (2,5 MW) 
Kapasiteetti:  2,5 MW  
 fiPensalan tuulivoimalaitos 
Pensalan tuulivoimalaitos on Pohjanmaalla Vöyrin Pensalassa sijaitseva tuulivoimalaitos, jonka kapasiteetti on 2,5 megawattia. Voimalan on rakentanut Årvas Wind Ab, joka myös omistaa sen.
Samalla piha-alueella sijaitsee pienempi 135 kilowatin tuulivoimalaitos, jonka omistaa Dan Norrgård. Hän on myös mukana osakkaana Pensalan voimalassa.
Yleistä

Tuulivoimala sijaitsee Vöyrin Oravaisissa Pensaalan Österbyn länsipuolella. Voimala-alue on keskellä Munsolin peltoaukeaa kapealla hajujaksolla, jonka kohdalla sijaitsee myös sikalatoimintaa harjoittava yritys Norrpig. Voimala sijaitsee 17 metrin korkeudella mpy. Pensaalan voimalan tuottama sähkö johdetaan aina kantaverkkoon.
Windpower-sivustolla on voimalan valmistajaksi merkitty saksalainen Enercon , mutta Suomen tuulivoimayhdistyksen mukaan voimalan on valmistanut alankomaalainen Lagerwey. Malli lienee sama kuin samoihin aikoihin valmistuneet ja Lagerweyn toimittamat Mustaisnevan ja Kankaanpäänmäen tuulivoimapuistot.
Historiaa > Ensimmäinen tuulivoimala

Ensimmäinen tuulivoimalaitos hankittiin 2010-luvulla Saksasta käytettynä ja se pystytettiin nykyiselle paikalleen vuonna 2011. Se on kapasiteetiltaan 135 kilowattia ja sen energia menee kokonaisuudessaan Norrgårdin sikalaan. Tuotanto on vuodessa noin 50 megawattituntia, joka vastaa viidesosaa sikalan kulutuksesta. Voimala oli vuonna 2013 julkaistun uutisen mukaan jo 20-vuotias. Voimalan korkeus on vajaa 40 metriä.
Historiaa > Pensaalan tuulivoimalaitos

Pensaalan tuulivoimalaa varten perustettiin huhtikuussa 2015 yhtiöksi Årvas Wind Ab, jonka omistajista on ainakin Dan Norrgård .
Myöhempien aikojen pyhien liike

| Myöhempien aikojen pyhien liike |
| --- | --- |

Suuntautuminen:  mormonismi
Teologia:  antitrinitianismi, restorationismi
Hallinto:  hierarkkinen
Toiminta-alue:  pääasiassa Yhdysvallat
Perustaja:  Joseph Smith
Perustettu:  1830 Yhdysvalloissa
Irtautunut:  metodismista
Jäseniä:  n. 20 miljoonaa
Infobox OKVirheellinen NIMI-arvo: 
Myöhempien aikojen pyhien liike (engl. The Latter Day Saints Movement) on yleisnimitys Joseph Smithin 6. huhtikuuta 1830 Fayettessa New Yorkin osavaltiossa Yhdysvalloissa perustamasta Kristuksen kirkosta syntyneille, itseään kristillisinä pitäville mormonistisille ryhmille. Joseph Smithin perustamasta kirkosta on saanut alkunsa joukko erilaisia kirkkoja ja uskonnollisia yhteisöjä. Niille yhteistä on se, että ne kaikki tunnustavat Smithin Jumalan profeetaksi ja Mormonin kirjan Jumalan sanaksi. Samoin niiden uskontulkinta rakentuu ainakin osittain Smithin kirkon alkuaikoinsa saamille ilmoituksille ja profetioille.
Hajaannus

Joseph Smithin perustamassa kirkossa tapahtui hajaannusta jo hänen elinaikanaan. Varsinaisesti uskonnollinen liike kuitenkin hajaantui vasta, kun Smith tuli ammutuksi hänen puolustautuessaan vankilaan hyökännyttä kiihtynyttä väkijoukkoa vastaan 27. kesäkuuta 1844. Smith ei ollut jättänyt selkeitä ohjeita kuolemansa varalta, minkä takia hänen johtamassaan liikkeessä puhkesi valtataistelu. Useatkin Smithin läheisistä työtovereista olivat sitä mieltä, että heidän kuului saada liike johtoonsa. Smithin nimittämän kahdentoista apostolin koorumin virkaiältään vanhin, Brigham Young, ja muut paikalla olevat kahdentoista apostolin koorumin vanhimmat, taas olivat sitä mieltä, ettei Smithille pitänyt ensi alkuun etsiä seuraajaa lainkaan, vaan liikkeen johdon tulisi siirtyä apostolien koorumille kollektiivisesti, kunnes kahdentoista apostolin koorumi voi järjestää kirkon presidenttikoorumin uudestaan.
Preerioiden pyhät eivät seuranneet Brigham Youngia Kalliovuorille. He jäivät kirkon aiemmille ydinalueille Missouriin, Illinoisiin, Ohioon ja Pennsylvaniaan. He eivät tunnustaneet Youngia Smithin legitiimiksi seuraajaksi kirkon profeettana. Useat niistä kieltäytyivät myös hyväksymästä Smithin loppukauden ilmoituksia, ennen muuta hänen salaisesti käyttöön ottamaansa moniavioisuutta. Jotkut näistä ryhmistä menivät jopa niin pitkälle, että katsoivat Smithin langenneen elämänsä loppuvaiheessa pois Jumalan johdosta, minkä johdosta hänestä oli tullut "langennut profeetta". Preerioiden pyhien ryhmistä suurin on Smithin pojan Joseph Smith III:n ympärille syntynyt Kristuksen yhteisö, entiseltä nimeltään Reorganisoitu myöhempien aikojen pyhien Jeesuksen Kristuksen kirkko. Myös suuri joukko muita ryhmiä kuuluu preeria-mormoneihin, kuten Church of Jesus Christ of Latter Day Saints (strangiitit).
Nykyinen jaottelu

Nykyään myöhempien aikojen pyhien liikkeeseen kuuluvat yhteisöt voidaan jakaa karkeasti kahteen ryhmään: Kalliovuorten pyhiin ja preeria-alueiden pyhiin. Kalliovuorten pyhät tunnustivat Brigham Youngin Smithin seuraajaksi. Young johti pyhien pääosan Kalliovuorille, nykyiseen Utahiin. Nämä pyhät tunnustivat Smithin ilmoituksen moniavioisuudesta aidoksi ja panivat sen toimeen. Näistä ryhmistä ylivoimaisesti suurin on Myöhempien Aikojen Pyhien Jeesuksen Kristuksen Kirkko eli MAP-kirkko. Tämä on myös ainut myöhempien aikojen pyhien yhteisöistä, jolla on käytännön merkitystä Suomessa. Kalliovuorten pyhiin kuuluu myös lukuisia muita ryhmiä, kuten Apostolic United Brethren ja Fundamentalistinen myöhempien aikojen pyhien Jeesuksen Kristuksen kirkko. Suurin osa näistä ryhmistä on nk. fundamentalistimormoneja, jotka eivät tunnusta aidoksi vuoden 1890 Manifestia, jolla MAP-kirkko luopui moniavioisuuden harjoittamisesta. Tämän takia nämä ryhmät jatkavat moniavioisten liittojen solmimista kielloista huolimatta.
Myöhempien aikojen pyhien liikkeeseen kuuluu myös ryhmiä, jotka eivät kuulu selkeästi kumpaankaan pääryhmään.
Levinneisyys

Mormoniliike on levinnyt laajalti eri puolille maailmaa. Utahissa heidän osuutensa väestöstä on noin 58 % (2008), joskin vähenemään päin. Muista Yhdysvaltain osavaltioista heitä on erityisen paljon Idahossa (23 %), Nevadassa (11 %), Oregonissa (5 %), Montanassa (5 %), Wyomingissa (5 %) ja Arizonassa (4 %). Myös Tongan saarivaltiossa osuus on kasvanut väestöön nähden erityisen suureksi. Se on noin 15,5 %. Suomessa mormonikirkkoon kuului vuodenvaihteessa 2007–2008 3 246 jäsentä. Suomen väkiluku oli tuolloin 5 300 484 henkeä, mikä tekee mormonien prosentuaalisesta osuudesta varsin alhaisen, noin 0,06 %.
Ennen Joseph Smithin kuolemaa syntyneet ryhmät > Kristuksen kirkko

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen kirkko | Joseph Smith | 6. huhtikuuta, 1830 | Ei eronnut | Kaikki mormonistiset ryhmät mieltävät olevansa seuraajia | Muutti 1834 nimensä Myöhempien Aikojen Pyhien Jeesuksen Kristuksen Kirkoksi |
Ennen Joseph Smithin kuolemaa syntyneet ryhmät > Ennen vuotta 1844 syntyneet yhteisöt

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen puhdas kirkko | Wycam Clark | 1831 | Kristuksen kirkko | Hajonnut | Ensimmäinen Kristuksen kirkosta eronnut yhteisö. |
| Kristuksen kirkko (parrishiitit) | Warren Parrish | 1837 | Myöhempien aikojen pyhien Jeesuksen Kristuksen kirkko | Hajonnut |  |
| Kristuksen kirkko, morsian, Karitsan vaimo | George M. Hinkle | 1840 | Myöhempien aikojen pyhien Jeesuksen Kristuksen kirkko | Hajonnut | Opetti, että Joseph Smith ei ollut profeetta ja että Mormonin kirja ei ollut pyhä kirjoitus |
| Myöhempien aikojen pyhien Jeesuksen Kristuksen tosi kirkko | William Law | 1844 | Myöhempien aikojen pyhien Jeesuksen Kristuksen kirkko | Hajonnut | Vastusti moniavioisuutta; julkaisi Nauvoo Expositor -lehteä, jonka kirjapainon hävittäminen johti Smithin kuolemaan |
"Preerioiden pyhien" yhteisöt > Josephilaiset

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen yhteisö | Joseph Smith III | 1860 | Myöhempien aikojen pyhien Jeesuksen Kristuksen kirkko | Toiseksi suurin myöhempien aikojen pyhien yhteisö, noin 250 000 jäsentä; päämaja Independencessä, Missourissa. | Tunnettu aikaisemmin nimellä Reorganisoitu myöhempien aikojen pyhien Jeesuksen Kristuksen kirkko. Kotisivu: cofchrist.org. |
| Kristillisen veljeyden kirkko | R. C. Evans | 1918 | Kristuksen yhteisö | Hajonnut |  |
| Restoration Branches | Ei ole | 1980-luku | Kristuksen yhteisö | Noin 12 000 jäsentä noin 200 haarassa ja opintopiirissä; keskus Independencessä, Missourissa, jokainen haara on melko itsenäinen | Kristuksen yhteisön seurakuntia ja yksittäisiä jäseniä, jotka vastustivat yhteisön opillista muuttumista, ennen muuta naispappeutta; kotisivu: centerplace.org; 2005 jotkut haarat yhtyivät Joint Conference of Restoration Branches-yhteisöksi, kotisivu: conferenceofbranches.org |
| Jeesuksen Kristuksen 1830 palautettu kirkko | Nolan W. Glauner | 1980-luvun puoliväli | Kristuksen yhteisö | Päämaja Tarkiossa, Missourissa | Kotisivu: firemountainpress.org |
| Jumalan leijonan virka | David B. Clark | 1985 | Kristuksen yhteisö | Päämaja Oak Grovessa, Missourissa | Kotisivu: lionofgod.com |
| Myöhempien aikojen pyhien Jeesuksen Kristuksen ennallistettu kirkko | useat Kristuksen yhteisöön kuuluneet | 1991 | Kristuksen yhteisö | Päämaja Independencessä, Missourissa | Kotisivu: restorationchurch.net (Arkistoitu – Internet Archive). |
| Myöhempien aikojen pyhien jäännöskirkko | Frederick Niels Larsen | 2000 | Kristuksen yhteisö | 1 000–2 000 jäsentä; päämaja Independencessä, Missourissa | Kotisivu: theremnantchurch.com |
"Preerioiden pyhien" yhteisöt > Hedrickiläiset

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen kirkko (temppelin paikka) | Granville Hedrick | 1863 | Myöhempien aikojen pyhien Jeesuksen Kristuksen kirkko; joitakin myös Myöhempien aikojen pyhien Jeesuksen Kristuksen kirkko (gladdeniitit) | 5 000 jäsentä; päämaja Independencessä, Missourissa | Kotisivu: churchofchrist-tl.org |
| Kristuksen kirkko (fettingiläiset) | Otto Fetting | 1929 | Kristuksen kirkko (temppelin paikka) | Päämaja Independencessä, Missourissa |  |
| Kristuksen kirkko Halley's Bluffissa | Thomas B. Nerren ja E. E. Long | 1932 | Kristuksen kirkko (temppelin paikka) | Noin 100 jäsentä, päämaja Shell Cityssä, Missourissa |  |
| Kristuksen kirkko, jolla on Elian sanoma | Otto Fetting ja William Draves | 1929 ja 1943 | Kristuksen kirkko (temppelin paikka) | Päämaja Independencessä, Missourissa | Kotisivu: elijahmessage.com |
| Kristuksen kirkko (palautettu) | A. C. DeWolf | 1950-luvulla | Kristuksen kirkko (fettingiläiset) | Toimii Louisianassa, Mississippissä ja Missourissa |  |
| Israelin kirkko | Dan Gayman | 1972 | Kristuksen kirkko Halley's Bluffissa | päämaja Missourissa |  |
| Kristuksen kirkko, jolla on Elian sanoma (Herran varma tie) | Leonard Draves | 2004 | Kristuksen kirkko, jolla on Elian sanoma | Päämaja Independecessä, Missourissa | Kotisivu: johnthebaptist.info |
"Preerioiden pyhien" yhteisöt > Rigdonilaiset ja bickertonilaiset

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Siionin lasten Jeesuksen Kristuksen kirkko | Sidney Rigdon | 1844 | Myöhempien aikojen pyhien Jeesuksen Kristuksen kirkko | Hajonnut 1847 | Käytti ensin nimeä Church of Christ. Tunnettiin myös rigdonilaisina |
| Jeesuksen Kristuksen kirkko (bickertonilaiset) | William Bickerton | 1862 | Siionin lasten Jeesuksen Kristuksen kirkko | 15 000 jäsentä; päämaja Monongahelassa, Pennsylvaniassa | Kotisivu: thechurchofjesuschrist.org. |
| Reorganisoitu Jeesuksen Kristuksen kirkko (bickertonilaiset) | Puolet Jeesuksen Kristuksen kirkon (bickertonilaiset) kahdentoista apostolin koorumista | 1907 | Jeesuksen Kristuksen kirkko (bickertonilaiset) | Hajonnut | Kiista elämän laadusta tuhatvuotisen valtakunnan aikana hajotti bickertonilaiset apostolien koorumin kahtia; kirkko sulautui myöhemmin yhteen Jeesuksen Kristuksen alkuperäisen kirkon (bickertonilaiset) kanssa |
| Jeesuksen Kristuksen alkuperäinen kirkko (bickertonilaiset) | James Caldwell | 1914 | Jeesuksen Kristuksen kirkko (bickertonilaiset) | Hajonnut | Sulautui myöhemmin yhteen Reorganisoidun Jeesuksen Kristuksen kirkon (bickertonilaiset) kanssa |
"Preerioiden pyhien" yhteisöt > Cutlerilaiset

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen kirkko (cutlerilaiset) | Alpheus Cutler | 1853 | Myöhempien aikojen pyhien Jeesuksen Kristuksen kirkko | Kourallinen jäseniä; päämaja Independencessä, Missourissa |  |
| Jeesuksen Kristuksen palautettu kirkko | Eugene O. Walton | 1980 | Kristuksen kirkko (cutlerilaiset)? | 25 jäsentä; päämaja Independencessä, Missourissa |  |
"Preerioiden pyhien" yhteisöt > Strangiitit

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Myöhempien aikojen pyhien Jeesuksen Kristuksen kirkko (strangiitit) | James J. Strang | 1844 | Myöhempien aikojen pyhien Jeesuksen Kristuksen kirkko | Muutama sata jäsentä, päämaja Voreessa, Wisconsinissa. | Kotisivu: strangite.org |
| Kristuksen kirkko | Aaron Smith | 1846 | Myöhempien aikojen pyhien Jeesuksen Kristuksen kirkko (strangiitit) | Hajonnut |  |
| Messiaan kirkko | George J. Adams | 1861 | Myöhempien aikojen pyhien Jeesuksen Kristuksen kirkko (strangiitit) | Hajonnut | Johti kannattajansa Mainesta Palestiinaan |
| Jeesuksen Kristuksen pyhä kirkko | Alexandre R. Caffiaux | 1964 | Myöhempien aikojen pyhien Jeesuksen Kristuksen kirkko (strangiitit) | Seurakuntia Ranskassa ja New Mexicossa | Caffiaux väitti olevansa James J. Strangin laillinen seuraaja |
"Preerioiden pyhien" yhteisöt > Muita preerioiden yhteisöjä

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Kristuksen kirkko (whitmeriläiset) | David Whitmer | 1847 ja 1871 | Myöhempien aikojen pyhien Jeesuksen Kristuksen kirkko | Säilyi vuoden 1925 paikkeille |  |
| Kristuksen kirkko (brewsterilaiset) | James C. Brewster ja Hazen Aldrich | 1848 | Myöhempien aikojen pyhien Jeesuksen Kristuksen kirkko | Hajonnut |  |
| Morsian, Karitsan vaimo | Jacob Syfritt | 1848 | Myöhempien aikojen pyhien Jeesuksen Kristuksen kirkko | Hajonnut | Syfritt sanoi, että hänet oli temmattu taivaaseen, jossa Joseph Smith nimitti hänet seuraajakseen |
| Jehovan Siionin vanhimpien seurakunta | Charles B. Thompson | 1848 | Myöhempien aikojen pyhien Jeesuksen Kristuksen kirkko | Hajonnut | Thompson sanoi olevansa Oppi ja liitot 105:27:ssä mainittu "Baneemy". Hänen mukaansa Kristus oli hylännyt kirkon Smithin kuoleman jälkeen, ja Jumala oli kutsunut hänet järjestämään sen uudelleen. |
| Myöhempien aikojen pyhien Jeesuksen Kristuksen kirkko (gladdeniitit) | Gladden Bishop | 1851 | Myöhempien aikojen pyhien Jeesuksen Kristuksen kirkko | Hajosi Bishopin kuoleman jälkeen 1865 |  |
| Myöhempien aikojen pyhien Jeesuksen Kristuksen helluntaikirkko | Michael Bethel | 1994 | Useista myöhempien aikojen pyhien yhteisöistä | Päämaja Kennerissä, Louisianassa, noin 30 kannattajaa | Ryhmä hyväksyy Raamatun ja Mormonin kirjan mutta hylkää Oppi ja liitot -kirjan sekä useita mormonismin erikoisoppeja |
Kalliovuorten yhteisöt > Myöhempien Aikojen Pyhien Jeesuksen Kristuksen kirkko

| Kirkon nimi | Perustaja | Perustamisaika | Eronnut/jatke | Nykyinen tila | Huomautuksia |
| --- | --- | --- | --- | --- | --- |
| Myöhempien aikojen pyhien Jeesuksen Kristuksen kirkko | (Joseph Smith (mormonismin perustaja)), seuraaja Brigham Young | 1847 | Myöhempien aikojen pyhien Jeesuksen Kristuksen kirkko | Suurin myöhempien aikojen pyhien kirkoista, 16 miljoonaa jäsentä; päämaja Salt Lake Cityssä, Utahissa | Tunnetaan myös MAP-kirkkona tai mormoneina |